
	1. Проблем/проблеми за решаване:
1.1. Кратко опишете проблема/проблемите и причините за неговото/тяхното възникване. По възможност посочете числови стойности.
Политиката на НАТО за летателна годност (NATO Airworthiness Policy-NAWP), изисква всички авиационни платформи, продукти, части и оборудване, предоставени от нациите и действащи от името на НАТО, да са сертифицирани до 2026 г. за летателна годност от признат от НАТО Военен орган по летателна годност  (National Military Airworthiness Authority - NMAA). NMAA следва да притежава способности да извършва регистрация и сертификация на военни въздухоплавателни средства (ВоВС), лицензиране на авиационен състав, одобряване на организации за обучение на обслужващ авиационен състав, издаване на типови сертификати на авиационна техника и др.
Институтът по отбрана „Професор Цветан Лазаров“, като самостоятелно юридическо лице по чл. 60 от Закона за администрацията към министъра на отбраната е единствената структура, която притежава необходимата автономност, независимост и изпълнява част от необходимите функции като NMAA.
Основните функции (18 бр.) и общата численост (96 щ. бр.) на персонала на Института по отбрана „Проф. Цветан Лазаров“ са определени с Постановление № 54 на МС от 1.04.2010 г. за приемане на Устройствен правилник на Министерството на отбраната и за определяне на структури на пряко подчинение на министъра на отбраната. 
Към момента, съгласно ПМС № 54, функциите на Института по отбрана са ограничени до изпълнение на дейности по осигуряване на авиационна безопасност и летателна годност на военните въздухоплавателни средства и на въздухоплавателните средства - собственост на Министерството на вътрешните работи и изпълнение на дейности по регистрацията и водене на Регистъра на военните въздухоплавателни средства и на въздухоплавателните средства - собственост на Министерството на вътрешните работи. За изпълнение на пълния обем от функции като NMAA в Института по отбрана следва да се създаде ново административно структурно звено – отдел към дирекция „Военна стандартизация, качество и сертификация“, за което е необходимо да се увеличи определената им численост с 3 (три) допълнителни щатни бройки. 
  Съгласно § 16, ал. 1 и 2 от Преходните и заключителни разпоредби към Закона за изменение и допълнение на Закона за администрацията (обн. ДВ, бр. 15 от 21.02.2012 г.) – числеността на персонала на администрацията на изпълнителната власт по чл. 36 и чл. 38, установена с устройствени актове не може да бъде увеличавана.
1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).
Проблемът не може да бъде решен чрез промяна в организацията на работа или чрез въвеждане на нови технологични възможности, тъй като за изпълнение на пълния обем от функции като NMAA в Института по отбрана следва да се създаде ново административно структурно звено – отдел към дирекция „Военна стандартизация, качество и сертификация“, за което е необходимо да се увеличи определената им численост с 3 (три) допълнителни щатни бройки. 
1.3. Посочете защо действащата нормативна рамка не позволява решаване на проблема/проблемите.
Съгласно § 16, ал. 1 и 2 от Преходните и заключителни разпоредби към Закона за изменение и допълнение на Закона за администрацията (обн. ДВ, бр. 15 от 21.02.2012 г.) – числеността на персонала на администрацията на изпълнителната власт по чл. 36 и чл. 38, установена с устройствени актове не може да бъде увеличавана, като единствено може да се извършват компенсирани промени в рамките на персонала, по предложение на първостепенните разпоредители с бюджет след предварително съгласуване с администрацията на Министерския съвет.
За целта, в съответствие с приетият на проведено на 06.12.2021 г. заседание на Съвета за административна реформа Механизъм за предварително съгласуване с администрацията на Министерския съвет на компенсирани промени по § 16 от Преходните и заключителни разпоредби на ЗА, Министерството на отбраната предлага да се осъществят компенсирани промени между две администрации в системата на един първостепенен разпоредител с бюджет – Министерство на отбраната да намали определената си численост с 3 щатни бройки, които да се прехвърлят на Института по отбрана, който допълнително с три от трайно незаетите си през последните 7 месеца щатни бройки да формира ново административно звено „отдел“ и изпълнява функциите на NMAA.

1.4. Посочете задължителните действия, произтичащи от нормативни актове от по-висока степен или актове от правото на ЕС.
Не са налице задължителни действия, произтичащи от нормативни актове от по-висока степен или актове от правото на ЕС.
1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях? 
Не са извършвани последващи оценки на Постановление № 54 на Министерския съвет от 2010 г. за приемане на Устройствен правилник на Министерството на отбраната и за определяне на структури на пряко подчинение на министъра на отбраната.
Предложението е обсъдено и аргументирано на Съвет по отбрана на 16.09.2024 г., в съответствие с чл. 33, ал. 3, т. 3 от Закона за отбраната и въоръжените сили на Република България, и е утвърдено от министъра на отбраната.


	2. Цели (обща, конкретни и оперативни): 
2.1. Обща цел:
Определянето на Военен орган по летателна годност (National Military Airworthiness Authority - NMAA) и произтичащите от тази дейност допълнителни функции по лицензиране на обслужващ инженерно-технически авиационен състав; одобряване на организации за обучение на обслужващ авиационен състав; одобряване на проектантски и производствени организации на военните въздухоплавателни средства (ВоВС); одобряване на организации за техническо обслужване ВоВС и одобряване на организации за управление на инженерно-авиационното осигуряване. 
2.2. Конкретна цел:
Изменение и допълнение на Постановление № 54 на Министерския съвет от 2010 г. за приемане на Устройствен правилник на Министерството на отбраната и за определяне на структури на пряко подчинение на министъра на отбраната.
2.3. Оперативни цели:
2.3.1. Определяне на допълнителни функции като NMAA на Института по отбрана „Професор Цветан Лазаров“, като самостоятелно юридическо лице по чл. 60 от Закона за администрацията към министъра на отбраната.
2.3.2. Извършване на компенсирани промени в числеността между две администрации в системата на един първостепенен разпоредител с бюджет – Министерство на отбраната. Обща численост на персонала на Министерството на отбраната да се намали с 3 (три) щ. бр. за сметка на числеността на Политическия кабинет на министъра на отбраната, а общата щатна численост на Института по отбрана „Професор Цветан Лазаров“ да се увеличи с 3 (три) щ. бр. Съответно общата численост на персонала на МО ще бъде 828 щ. бр., а на Института по отбрана – 99 щ. бр. 


	3. Заинтересовани страни: 
- Министерство на отбраната;
- Министерство на вътрешните работи;
- Министерството на транспорта и съобщенията;
- Институт по отбрана „Професор Цветан Лазаров”;
- Дружества от авиационната промишленост на територията на Р България и чужбина, извършващи дейности по ВоВС вписани или със запазени регистрационни знаци за вписване в Регистъра на военните въздухоплавателни средства на Р България, продукти, части и оборудване за тях;
- военнослужещи от Българската армия – инженерно-технически състав.
Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна частична оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).

	4. Варианти на действие. Анализ на въздействията:

	4.1. По проблем № 1:
Вариант „Без действие“:
Описание: 
Не се изменя Постановление № 54 на Министерския съвет от 2010 г. за приемане на Устройствен правилник на Министерството на отбраната и за определяне на структури на пряко подчинение на министъра на отбраната. Не се определя Военен орган по летателна годност. Република България не изпълнява в пълен обем задълженията си към Авиационния комитет на НАТО.   
Положителни (икономически/социални/екологични) въздействия:
При този вариант няма да настъпят положителни въздействия за идентифицираните заинтересовани страни, поради невъзможност да се реализират планираните цели.
 Отрицателни (икономически/социални/екологични) въздействия:
Няма да бъде създадена възможност за определянето на Военен орган по летателна годност (National Military Airworthiness Authority - NMAA) и произтичащите от тази дейност допълнителни функции по лицензиране на обслужващ инженерно-технически авиационен състав; одобряване на организации за обучение на обслужващ авиационен състав; одобряване на проектантски и производствени организации на военните въздухоплавателни средства (ВоВС); одобряване на организации за техническо обслужване ВоВС и одобряване на организации за управление на инженерно-авиационното осигуряване. 
Специфични въздействия: не оказва
Въздействия върху малките и средните предприятия: не оказва
Административна тежест: не се променя

Вариант „Пълно действие“: 
Описание: 
Приема се Постановление за изменение и допълнение на Постановление № 54 на Министерския съвет от 2010 г. за приемане на Устройствен правилник на Министерството на отбраната и за определяне на структури на пряко подчинение на министъра на отбраната, като:
1. Институтът по отбрана „Професор Цветан Лазаров“ се определя като Военен орган по летателна годност (National Military Airworthiness Authority - NMAA).
2. На Института по отбрана „Професор Цветан Лазаров“ се възлагат допълнителни функции по лицензиране на обслужващ инженерно-технически авиационен състав; одобряване на организации за обучение на обслужващ авиационен състав; одобряване на проектантски и производствени организации на военните въздухоплавателни средства (ВоВС); одобряване на организации за техническо обслужване на ВоВС и одобряване на организации за управление на инженерно-авиационното осигуряване
3. Общата численост на персонала на Института по отбрана „Професор Цветан Лазаров“ се увеличава с 3 щатни бройки за сметка на 3 щатни бройки от Министерството на отбраната.
Положителни (икономически/социални/екологични) въздействия:
Ще бъде определен Военен орган по летателна годност (National Military Airworthness Authority - NMAA) в лицето на Института по отбрана с  произтичащите от тази дейност допълнителни функции по лицензиране на обслужващ инженерно-технически авиационен състав; одобряване на организации за обучение на обслужващ авиационен състав; одобряване на проектантски и производствени организации на военните въздухоплавателни средства (ВоВС); одобряване на организации за техническо обслужване на ВоВС и одобряване на организации за управление на инженерно-авиационното осигуряване.
Отрицателни (икономически/социални/екологични) въздействия:
При този вариант няма да настъпят отрицателни въздействия за идентифицираните заинтересовани страни.
Специфични въздействия: не оказва
Въздействия върху малките и средните предприятия: не оказва
Административна тежест: не се променя

	5. Сравняване на вариантите:
Степени на изпълнение по критерии: 1) висока; 2) средна; 3) ниска.
5.1. По проблем 1:
	
	Вариант 1
 „Без действие”
	Вариант 2
„С действие”

	Ефективност
	Цел 1: …
	3
	1

	Ефикасност
	Цел 1: …
	3
	1

	Съгласуваност
	Цел 1: …
	3
	1




	Посочете препоръчителните варианти за решаване на поставения проблем/проблеми.
6. Избор на препоръчителен вариант:
6.1. По проблем 1:
Препоръчва се вариант „Пълно действие“. 

	6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):



1.1. Изборът следва да е съотносим с посочените специфични въздействия на препоръчителния вариант за решаване на всеки проблем.
1.2. Ако се предвижда въвеждането на такса, представете образуването на нейния размер съгласно Методиката по чл. 7а от Закона за ограничаване на административното регулиране и административния контрол върху стопанската дейност.

	6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?


1.1. Изборът следва да е съотносим с посочените специфични въздействия на избрания вариант.
1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).
1.3. Мотивирайте създаването на новия регулаторен режим съгласно изискванията на чл. 3, ал. 4  от Закона за ограничаване на административното регулиране и административния контрол върху стопанската дейност.
1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.
1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.
1.6. В случай че се изменят регулаторни режими или административни услуги, посочете промяната.

	6.3. Създават ли се нови регистри от прилагането на препоръчителния вариант (включително по отделните проблеми)?


Когато отговорът е „Да“, посочете регистрите, които се създават и по какъв начин те ще бъдат интегрирани в общата регистрова инфраструктура.

	6.4. По какъв начин препоръчителният вариант въздейства върху микро-, малките и средните предприятия (МСП) (включително по отделните проблеми)?


Изборът следва да е съотносим с посочените специфични въздействия на препоръчителния вариант.

	6.5. Потенциални рискове от прилагането на препоръчителния вариант (включително по отделните проблеми):
Не са идентифицирани възможни конкретни рискове от приемане на предложения акт на НС.
Посочете възможните рискове от прилагането на препоръчителния вариант, различни от отрицателните въздействия, напр. възникване на съдебни спорове и др.

	7. Консултации:

Посочете основните заинтересовани страни, с които са проведени консултации. Посочете резултатите от консултациите, включително на ниво ЕС: спорни въпроси, многократно поставяни въпроси и др.

Най-важните въпроси за обществените консултации са:
1. Приемането на акта ще способства ли изпълнението на поставените задачи пред Министерството на отбраната и Института по отбрана?
2. При определянето на Института по отбрана като Военен орган по летателна годност (National Military Airworthiness Authority - NMAA) как ще се  изпълняват произтичащите от тази дейност допълнителни функции по лицензиране на обслужващ инженерно-технически авиационен състав; одобряване на организации за обучение на обслужващ авиационен състав; одобряване на проектантски и производствени организации на военните въздухоплавателни средства (ВоВС); одобряване на организации за техническо обслужване на ВоВС и одобряване на организации за управление на инженерно-авиационното осигуряване?
Проектът на ПМС е съгласуван със заинтересованите страни - Министерството на отбраната, Министерство на вътрешните работи, Министерството на транспорта и съобщенията и Института по отбрана „Профeсор Цветан Лазаров“. Предвижда се с проекта на нормативния акт да се проведат обществени консултации в 30-дневен срок, съгласно чл. 26, ал. 4 от Закона за нормативните актове. 
Справката за отразените становища ще бъде публикувана на Портала за обществени консултации и на интернет страницата на Министерството на отбраната.
Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.

	8. Приемането на нормативния акт произтича ли от правото на Европейския съюз?


1.1. Посочете изискванията на правото на Европейския съюз, включително информацията по т. 6.2 и 6.3, дали е извършена оценка на въздействието на ниво Европейски съюз, и я приложете (или посочете връзка към източник).
1.2. Изборът трябва да съответства на посоченото в раздел 1, съгласно неговата т. 1.5. 

	9.  Изисква ли се извършване на цялостна предварителна оценка на въздействието поради очаквани значителни последици?


(преценка съгласно чл. 20, ал. 3, т. 2 от Закона за нормативните актове)

	10. Приложения:
Няма

	11. Информационни източници:
1. Закон за отбраната и въоръжените сили на Република България
2. Постановление № 54 на Министерския съвет от 2010 г. за приемане на Устройствен правилник на Министерството на отбраната и за определяне на структури на пряко подчинение на министъра на отбраната.
3. Устройствен правилник на Министерството на отбраната.
4. Европейските военни авиационни изисквания за летателна годност /EMARs/.
5. Политики на НАТО за летателна годност (NATO Airworthiness Policy-NAWP).

Посочете изчерпателен списък на информационните източници, които са послужили за оценка на въздействията на отделните варианти и при избора на вариант за действие: регистри, бази данни, аналитични материали и др.

	12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:
Име и длъжност: Людмил МИХАЙЛОВ – директор на дирекция „Управление на човешките ресурси в отбраната“ – МО
Дата:   ___.09.2024 г.
Подпис:   
[bookmark: _GoBack]

